ঝিনাইদহ প্রতিনিধিঝিনাইদহ শহরের অদূরে পবহাটি গ্রামে আধিপত্য বিস্তার করা নিয়ে গতরাতে যুবলীগের দুই গ্রুুপে সংঘর্ষে ৩ জন নিহত ও ১ জন আহত হয়েছে। নিহতরা হচ্ছেন পবহাটি গ্রামের আবেদ আলীর ছেলে আলম (৪১), ভুটিয়ারগাতি গ্রামের ইমরুল হোসেনের ছেলে বজলুর রহমান (২৮) ও পবহাটা গ্রামের গোলাম মওলার ছেলে সোহান আহমদ (২০) । গুরুতর আহত হয়েছেন  পবহাটি গ্রামের মানিক মিয়া (৩০)।ঝিনাইদহ সদর থানার অফিসার ইনচার্জ (ওসি) ইকবাল বাহার জানান, রাত ৮টার দিকে ঝিনাইদহ পৌর এলাকার পবহাটি চৌরাস্তার মোড়ে ১নং ওয়ার্ডের কাউন্সিলর নির্বাচনী প্রচার চালানোর সময় যুবলীগের জাহাঙ্গীর হোসেন ও মাসুদুর রহমানের গ্রুপের মধ্যে মুখোমুখি সংঘর্ষ হয়। এ সময় উভয় গ্রুুপ রামদা নিয়ে একে অপরের ওপর ঝাঁপিয়ে পড়ে। সংঘর্ষে জাহাঙ্গীর গ্রুপের আলম ঘটনাস্থলেই নিহত হন এবং মাসুদ গ্রুপের বজলুর রহমান ও সোহানকে আহত অবস্থায় ঝিনাইদহ সদর হাসপাতালে ভর্তি করা হলে আহত বজলু অপারেশন থিয়েটারে মারা  যায়।রাত সাড়ে ৮টায় ঝিনাইদহ সদর হাসপাতালের আবাসিক মেডিকেল অফিসার রাশেদ আল মামুন বজলুর রহমানের নিহত হওয়ার কথা সাংবাদিকদের জানান।নিহতদের মাথায় দায়ের কোপে গভীর ক্ষতের সৃষ্টি হওয়ায় তাদের মৃত্যু হয়েছে বলে কর্তব্যরত চিকিত্সকরা জানিয়েছেন।ওসি আরও জানান, ঝিনাইদহ পৌরসভার ১নং ওয়ার্ডের কাউন্সিলর পদে আক্তার হোসেনের পক্ষে যুবলীগ নেতা জাহাঙ্গীর ও জাহিদুল ইসলামের পক্ষে যুবলীগ নেতা মাসুদ অংশ নিচ্ছে। নিহত আলম যুবলীগ নেতা জাহাঙ্গীরের বড় ভাই বলে পুলিশ জানিয়েছে। এদিকে যুবলীগের দুই নেতা নিহত হওয়ার খবর ছড়িয়ে পড়লে শহরে  উত্তেজনা দেখা দেয়। পুলিশ পরিস্থিতি নিয়ন্ত্রণে আনতে হাসপাতাল ও শহরের বিভিন্ন জায়গায় টহল জোরদার করেছে। বর্তমানে শহরে থমথমে অবস্থা বিরাজ করছে। যে কোনো মুহূর্তে রক্তক্ষয়ী সংঘর্ষের আশঙ্কা রয়েছে।http://www.amardeshonline.com/pages/details/2010/12/31/60733